Document ID: 32006R1930

UREDBA SVETA (ES) št. 1930/2006
z dne 20. decembra 2006
o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
Po urugvajskem krogu pogajanj je bila v kombinirano nomenklaturo (KN) vključena določba iz Priloge I k Uredbi Sveta (EGS) št. 2658/87 (1) o oprostitvi carin za farmacevtske izdelke iz poglavja 30 KN.
(2)
Sterilne kirurške ali zobozdravniške lepljive pregrade, absorpcijske ali ne, in pripomočki, ki se uporabljajo za stomo, so trenutno uvrščeni v različna poglavja KN ter zanje velja 6,5-odstotna stopnja dajatev. Od 1. januarja 2007 bodo zaradi sprememb nKN iz Priloge k Mednarodni konvenciji o harmoniziranem poimenovanju in šifrskih oznakah blaga priložene, sprejetih v skladu s Priporočilom Sveta za carinsko sodelovanje z dne 26. junija 2004, uvrščeni v poglavje 30 KN.
(3)
Zaradi razlogov varovanja javnega zdravja je v interesu Skupnosti, da razširi avtonomno izvzetje za farmacevtske izdelke na navedene izdelke, ki se uvrščajo v poglavje 30 KN. To bi se moralo storiti v obliki začasnega izvzetja za nedoločen čas.
(4)
Zato bi bilo treba Uredbo (EGS) št. 2658/87 ustrezno spremeniti .
(5)
Ker je treba spremembo, ki jo uvaja ta uredba, uporabiti od istega datuma kot KN za leto 2007, določeno v Uredbi (ES) št. 1549/2006 (2), bi morala ta uredba začeti veljati takoj in bo jo bilo treba uporabljati od 1. januarja 2007.
(6)
Glede na gospodarski pomen te uredbe, se je treba sklicevati na izjemen primer zaradi nujnih razlogov, kot je predvideno v točki I.3 Protokola o vlogi nacionalnih parlamentov, ki je priložen Pogodbi o Evropski uniji in Pogodbi o ustanovitvi Evropske skupnosti -
SPREJEL NASLEDNJO UREDBO:
Člen 1
V poglavju 30 oddelka VI Drugi del (Seznam carin) Priloge I k Uredbi (EGS) št. 2658/87 se spremeni:
1)
pri oznaki KN 3006 10 30 se besedilo v tretji koloni nadomesti z naslednjim:
„6,5 (3)
2)
pri oznaki KN 3006 91 00 se besedilo v tretji koloni nadomesti z naslednjim:
„6,5 (4)
Člen 2
Ta uredba začne veljati na dan po objavi v Uradnem listu Evropske unije.
Uporablja se od 1. januarja 2007.
Uredba je v celoti zavezujoča in se neposredno uporablja v vseh državah članicah.
V Bruslju, 20. decembra 2006.

Labels: 0
3